भ्रष्टाचार के खिलाफ वन विभाग की ट्रांजिट शुल्क चौकी बगहीं के पास चल रहा भाजपा व ग्रामीणों का धरना रविवार को राजनीति का अखाड़ा बन गया। धरने को समर्थन देने पहुंचे सैयदराजा विधायक मनोज ¨सह डब्लू का यहां विरोध शुरू हुआ तो उन्होंने धरने को भ्रष्टाचार बढ़ाने वाला आंदोलन करार दे दिया। आरोप लगाया पुलिस ने उन्हें धरनास्थल जाने से रोका, क्षेत्रवासियों का बैनर हटाया जाए अन्यथा भ्रष्टाचार के खिलाफ समर्थकों संग धरना शुरू होगा। कुछ देर बाद डीएफओ मनोज खरे ने धरनारत लोगों से मुलाकात कर तीन सदस्यीय समिति गठित कर जांच कराने का भरोसा दिया तो धरना तो समाप्त हुआ। हालांकि आंदोलनकारी कथित भ्रष्टाचार पर विराम न लगने पर फिर से आंदोलन करने की चेतावनी दी।